Tensiuni în USR. Dan Barna, acuzații dure din interiorul partidului: "S-ar putea să nu mai fie nevoie de el".
Demisii, acuzații dure și avertismente dramatice în USR. Dan Barna, șeful Uniunii, este arătat cu degentul de adepții partidului pe care îl conduce. Deputatul Cornel Zainea a demisionat.
E scandal mare în USR, înainte ca partidul să-și aleagă candidații pentru parlamentare. S-a lăsat cu demisii, acuzații dure și previziuni dramatice. Șeful Uniunii, Dan Barna, e acuzat că-i taie de pe liste pe cei care care l-au criticat în trecut. În semn de protest, deputatul Cornel Zainea, care a fost la câteva voturi să câștige Primăria Chiajna, și-a dat demisia și din partid, și în Parlament. Iar fostul ministru al Culturii, Vlad Alexandrescu, avertizează: "Există riscul ca în USR să câștige politrucii, în dauna profesioniștilor. Dacă USR se îmbolnăvește, s-ar putea să nu mai fie nevoie de el". Barna spune că regretă demisia lui Zainea și îl așteaptă înapoi în partid.